title: Ο ρόλος των μικροκυστιδίων στα παράγωγα του αίματος
title: The role of microvescicles in blood components
titleType: AlternativeTitle
Creators: name: Λαφαζανίδου, Ελένη Κυριακή
Publisher: name: Πανεπιστήμιο Δυτικής Αττικής
Year: 2024
Subjects: Μετάγγιση
Μικροκυστίδια
Παράγωγα αίματος

description: Εισαγωγή: Η μετάγγιση αποτελεί, παγκοσμίως, μια καθημερινή κλινική πράξη για τη βελ-τίωση της ποιότητας ζωής και της επιβίωση των ασθενών. Από την αρχή της πορείας της μετάγγισης υπάρχει μια διαρκής προσπάθεια αναζήτησης και εφαρμογής νέων μεθόδων για τη βελτιστοποίηση της διαδικασίας, τη βελτίωση των τρόπων αποθήκευσης των παραγώγων του αίματος και κατά επέκταση της μείωσης των επιπλοκών. Έτσι σταδιακά εισήχθησαν έννοιες όπως η ομάδα αίματος, ο έλεγχος για λοιμογόνους παράγοντες αλλά και η χρήση συντηρητικών για να παραταθεί ο χρόνος φύλαξης. Παράλληλα, εκτός από το ολικό αίμα, μεταγγίζονται παράγωγα του αίματος όπως τα συμπυκνωμένα ερυθρά, τα αιμοπετάλια και το πλάσμα ώστε να αποφευχθούν οι παρενέργειες της μετάγγισης των συστατικών που δεν χρειάζεται τη συγκεκριμένη στιγμή ο ασθενής. Με την πάροδο του χρόνου και την τεχνολο-γική εξέλιξη, μεθόδου κυτταρομετρίας ροής και μικροσκοπίου άρχισαν να παρατηρούνται στην κυκλοφορία του αίματος μικρά σωματίδια που ονομάστηκαν μικροκυστίδια (microparticles). Τα μικροκυστίδια έχουν πολύ μικρό μέγεθος που κυμαίνεται από (~50-3000nm) βρίσκονται φυσιολογικά στην κυκλοφορία του αίματος, εκκρίνονται από όλα τα κύτταρα του αίματος και συμμετέχουν στις διαδικασίες της απόπτωσης και της κυτταρικής επικοινωνίας. Η παραγωγή των μικροκυστιδίων συμβαίνει και ex vivo, κατά την αποθή-κευση των παραγώγων του αίματος. Υπόθεση: Η αυξημένη παρουσία των μικροκυστιδίων στα παράγωγα του αίματος ενδέχεται να προκαλέσει ανεπιθύμητες ενέργειες κατά τη μετάγγιση λόγω της μεταβολής των βιοχη-μικών και δομικών χαρακτηριστικών των παραγώγων του αίματος. Αποτελέσματα: Ο χρόνος φύλαξης των παραγώγων του αίματος και η επεξεργασία των προϊόντων με τη διαδικασία της λευκαφαίρεσης φάνηκε, στις περισσότερες έρευνες, να ε-πηρεάζουν αρνητικά το σχηματισμό των μικροκυστιδίων. Η πλειοψηφία των μελετών έδειξε ότι όσο αυξάνεται ο χρόνος παραμονής των παραγώγων σε ασκούς μειώνεται αυξάνεται σημαντικά η παραγωγή των μικροκυστιδίων Σημαντικός παράγοντας αποδείχθηκε και το υλικό κατασκευής των ασκών καθώς οι ασκοί με BTHC είναι πιο ευαίσθητοι στο χρόνο αποθήκευση. Συζήτηση: Σε όλες τις πρόσφατες μελέτες έγινε καταμέτρηση του αριθμού των μικροκυ-στιδίων τόσο κατά την ημέρα της λήψης όσο και διαδοχικές μετρήσεις κατά τη διάρκεια του επιτρεπτού χρόνου φύλαξης. Η σύγκριση των λευκαφαιρεμένων από τα μη λευκαφαιρεμένα προϊόντα υπήρξε παράγοντας διερεύνησης σε πολλές έρευνες, καθώς επίσης και η αιμοπε-ταλιαφαίρεση. Ένας ακόμη πιθανός αιτιολογικός παράγοντας που διερευνήθηκε ήταν το vii υλικό του ασκού δηλαδή, η παραγωγή των μικροκυστιδίων να εξαρτάται από την αλληλε-πίδραση μεταξύ ασκού και περιεχομένου. Ωστόσο, καθώς σε μερικές περιπτώσεις τα δεδο-μένα δεν είναι σαφή και ολοκληρωτικά ή ακόμα και με αντίθετα αποτελέσματα μεταξύ των μελετών, περεταίρω έρευνες σε μεγαλύτερο αριθμό δειγμάτων και ασθενών θα πρέπει να πραγματοποιηθούν για τη διεξαγωγή πιο εμπεριστατωμένου συμπεράσματος.